b'\n_START_ARTICLE_\nJonni Sauli\n_START_PARAGRAPH_\nJonni (John) Otto Sauli ent. Saxelin (3. lokakuuta 1881 H\xc3\xa4meenlinna \xe2\x80\x93 16. elokuuta  1957 Helsinki) oli suomalainen professori ja kasvinjalostaja. _NEWLINE_Saulin vanhemmat olivat tehtailija Carl Otto Saxelin ja Saida Maria Bl\xc3\xa5field. H\xc3\xa4n p\xc3\xa4\xc3\xa4si ylioppilaaksi Helsingin reaalilyseosta 1903 ja valmistui Helsingin yliopistosta filosofian kandidaatiksi 1907, maisteriksi 1910, lisensiaatiksi 1924 ja tohtoriksi 1934._NEWLINE_Jonni Sauli oli Hankkijan kasvinjalostuslaitoksen johtaja 1913\xe2\x80\x931934, sen j\xc3\xa4lkeen Helsingin yliopiston maanviljelysopin vt. professori 1929\xe2\x80\x931934 ja professori 1934\xe2\x80\x931949._NEWLINE_Jonni Sauli oli naimisissa vuodesta 1909 Lempi Sivi\xc3\xa4 Leinosen kanssa. H\xc3\xa4nen veljens\xc3\xa4 oli kirjailija Jalmari Sauli.'